Rijeka, 28. rujna 2020.g.

**NAJAVA DOGAĐANJA I POZIV ZA MEDIJE**

**OTVORENJE MOZAIKA KRUŽNOJ**

**U utorak, 29. rujna 2020.g. u 17 sati u Kružnoj ulici u Rijeci** (kod prolaza uz Erste banku)**,** **u sklopu programa Civilne inicijative Rijeke 2020 – Europske prijestolnice kulture,** **održat će se otvorenje Mozaika Kružnoj.**

Radi se o mozaiku koji je nastao na istoimenoj **sedmodnevnoj radionici**, na kojoj se učilo o ovoj **likovnoj tehnici** te se kroz iskustveno učenje izradio mozaik na zidu kod prolaza prema Kružnoj ulici pored Erste banke, čime se **uredio taj često vandalizirani dio središta grada**. Dodajmo, pri izradi mozaika polaznici su u maksimalnoj mjeri koristili otpadnu keramiku sakupljenu s nekih od mnogih ilegalnih odlagališta u Rijeci i okolici. Ovim činom **želi se skrenuti pažnja javnosti na problem neodgovornog ponašanja i devastiranja okoliša, te poslati poruku u duhu kružne ekonomije da otpad ponekad može biti i resurs, no da ga u svakom slučaju treba odgovorno zbrinuti.**

Na otvorenju će se okupljenima kratko obratiti organizatorice radionice **Nika Krajnović** i **Tihana Naglić**, voditelj radionice **Matko Kezele** te voditeljica sudioničkih programa RIJEKE 2020 **Marija Katalinić**, nakon čega se druženje nastavlja uz zakusku i glazbu.

U slučaju kiše i lošeg vremena otvorenje će se održati u klubu Palach (Kružna 8).

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice, koje je obavezno u zatvorenom prostoru.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42